google/wiki40b huggingface dataset:
Gisela av Burgund

Gisela av Burgund (født ca.  955, død 21. juli 1007), fra det kongelige eldre Huset Welf, var hertuginne av Bayern fra om lag 972 til 976 og atter igjen fra 985 til 995, ved sitt ekteskap med hertug Henrik II av Bayern (hestekaren). Hun var mor til keiser Henrik II.

Liv og virke

Gisela var eldste datter av kong Konrad I av Burgund (ca.  925 – 993), formodentlig fra hans første ekteskap, med Adelaide av Bellay. Etter hennes mors død giftet kong Konrad seg med prinsesse Matilda av Frankrike, datter av den vestfrankiske konge Ludvig IV; blant helles halvsøstre var Rudolf III av Burgund, som etterfulgte sin far som konge av Arles, og Bertha, som giftet seg med kong Robert II av Frankrike i 996.
Giselas far hersket over det forente burgundiske kongedømmet Arles fra 937, etter at han hadde klar å avvise de krav som ble anført av kong Hugo av Italia. Den mindreårige konge ble bragt i sikkerhet av Otto I, som den gang var konge av Østfranken, som med dette fikk forpurret Hugos planer. I 951 gidtet Otto seg med Konrads søster Adelaide av Burgund, enken etter Hugos sønn King Lothar II av Italia.
Omkring år 965 ble Gisela trolovet til Ottos nevø Henrik Hestekaren, som den gang hersket som hertug av Bayern; paret giftet seg en gang innen 972. Keiser Otto I døde i 973 og ble etterfulgt av sin sønn Otto II. Nå måtte 18-åringen håndtere sin bayerske nevøs burgundiske relasjoner, og fikk dennet en betraktelig maktblokk i de sørlige regioner av hans rike.
Giselas ektemann gikk straks til opprør da - når Henriks svigerbror hertug Burchard III av Schwaben døde i 973 - keiser Otto II sprang over hans rettigheter og tilerkjente sin nevø Otto hertugdømmet Schwaben. I løpet av flere års bitter kamp ble hertug  Henrik arrestert i keiserpalasset i Ingelheim, flyktet, erklært avsatt i 976, og igjen tatt i varetekt av biskop Folcmar av Utrecht to år etter. Gisela og hennes unge sønn Henrik II søkte tilflukt hos biskop Abraham av Freising; under ektekmannens fengsling residerte hun i Merseburg.
Henrik ble ikke sluppet fri før keiserens død i 983. Han forsøkte atter å sikre seg kronen fra den mindreårige etterfølger Otto III. Men etter intervensjon fra enkekeiserinne Theophanu og hennes forgjengerske, Giselas tanke Adelaide av Burgund, gav han seg til slutt i 985 og fikk tilbake sitt bayerske hertugdømme.
INSAS

Historie

Indias væpnede styrker hadde brukt en kopi av den velkjente belgiske FN FAL siden 1950-tallet. Denne kopien ble sett på som et vanskelig våpen å håndtere, siden dets deler ikke kunne byttes med verken metriske eller tomme-mønstrede utgaver av FAL. Da 7,62 mm selvladende rifler ble gammel teknologi på 1980-tallet, begynte India å utvikle INSAS. Flere tekniske finesser fra ulike samtidige rifler ble tatt med i utviklingen av designet. Til tross for at INSAS i stor grad er basert på AKM, har den en rekke forskjeller som gjør våpenet unikt. 
Sent på 1980-tallet viste India interesse for kjøp (og muligens produksjon under lisens) en østtysk-utviklet AK i kaliber 5,56 x 45 mm. Avtalen falt til slutt gjennom. 
INSAS-familien var egentlig tiltenkt å bestå av tre våpen: en standard rifle, en karabin og et lett maskingevær (LMG), alle i kaliber 5,56 x 45 mm NATO. I 1997 var riflen og maskingeværet gjort klar for masseproduksjon, og i 1998 ble de første enhetene i den indiske hæren utstyrt med INSAS-rifler på Indias republikkdag (26. januar). Masseproduksjonen av INSAS var til å begynne med forsinket på grunn av mangel på selvprodusert 5,56 mm ammunisjon; følgelig måtte India kjøpe store mengder ammunisjon fra det israelske selskapet IMI. Minst 300 000 INSAS-rifler er i dag i bruk med den indiske hæren, og noen av disse var i aksjon under Kargilkrigen.

Design

INSAS-riflens skytemekanisme er basert på AK-47 sin, men med mange modifikasjoner. Den grunnleggende gassdrevne mekanismen (gassystem med langt stempel, roterende bolt og sluttstykke av stål) ligner på AK-47 sin. Gassystemet er festet til en manuell gassregulator som ligner den man finner på FN FAL, i tillegg til en «gass cutoff». Lademekanismen finnes på venstre side av underarmen; den er lik tyske HK G3 med tanke på plassering og design. 
Bryteren for skytemodus/sikkerhetsbryteren er plassert på venstre side av sluttstykket rett over pistolgrepet, noe som gjør det mulig å avfyre enkeltskudd eller tre skudd (burst). Riflen er utstyrt med en sideveis-foldende kolbe av metall. Selve våpenkroppen er laget av polymer med en kolbe lik den man finner på Lee-Enfield-rifler. Standardmagasinene er laget av halvgjennomskinnelig polymer og tar 20 runder. Større 30-runders magasiner med lignende design er tilgjengelig for INSAS LMG, men kan også bli brukt i riflen. Siktemidlene består av et hullsikte foran, montert på toppen av gassblokken, og en dioptrisk bakerst, festet på sluttstykket. Flammedemperen er formet etter NATO-standard riflegranater. En kniv/bajonett av AKM-typen kan festes på INSAS. 
Automatgeværet har halvautomatisk og 3-runders burstmodus som ligner veldig på den amerikanske M16A2. INSAS Excalibur Mark-I stammer fra INSAS-våpensystemet og er ergonomisk utformet med en foldbar kolbe, og kan utstyres med 20 eller 30 runders magasiner. Det finnes også Picatinnyskinner for festing av (elektroniske) siktemidler. Den nyeste varianten av INSAS har skytemoduser for halvautomatisk, 3 runder (burst) og helautomatisk. 
En egen granatkaster og bajonett har blitt utviklet for INSAS, og disse er også kompatible med AK-47 som brukes av Indias paramilitære styrker.
Caroline Børresen

Ekteskapsskandalen

Hans Peters og Carolines datter, Ingeborg, hadde i mange år hatt et forhold til sin indiske (muslimske) tjener. Som misjonærdatter var dette uhørt – og Caroline stod i spissen for et arrangert ekteskap mellom sin datter og enkemannen Paul Olaf Bodding, som kom som misjonær fra Norge til India i 1890. De begge var da nesten jevngamle.  
Fornuftsekteskapet mellom Børresen og Bodding varte i bare halvannet år. Ingeborg tok snart opp igjen sitt forhold til den muslimske tjeneren og rømte sammen med ham opp i fjellene. På det tidspunktet ventet hun barn med tjeneren – og reiste videre til hans hjemsted i delstaten Bihar. Hun hadde gitt klar beskjed om at hun aldri kom til å vende tilbake til sin familie, som også besto av tre barn fra hennes første ekteskap. Ingeborg konverterte til islam, tok muslimsk navn og fikk ytterligere tre barn med sin tidligere tjener og nå ektemann. 
Bodding ble etterlatt alene - og fikk derfor skilsmisse fra Ingeborg. Ifølge kirkens og misjonens normer var han imidlertid ikke fri til å gifte seg på nytt - det kunne han kun gjøre dersom hans kone var bekreftet død. Da Bodding mange år senere, i 1922, giftet seg med den danske legemisjonæren Christine Larsen Bodding, uten at Ingeborgs død kunne fastslås, ble han samtidig fratatt stillingen som misjonens førstesekretær. Han mistet også sin anseelse både innad i Santalmisjonen og blant misjonens støttespillere i Norge. I 1934 ble ekteparet derfor tvunget til å bosette seg i Odense, Danmark - der fordømmelsen ikke var like trykkende.

Ettermæle

I dag knytter Caroline Børresens ettermæle seg i stor grad til ekteskapskonflikten vedrørende hennes egen datter og Paul Olaf Bodding. Det skal likevel ikke underslås at Caroline stod sammen med sin mann i etableringen av Santalmisjonens første misjonsstasjon i Benagaria – der hun som en av seks misjonærer har fått æren av å bli gravlagt utenfor misjonskirken i Benagaria. Lars Olsen Skrefsruds grav ligger på samme sted. Gravstedet ses tydelig på satellittkart (blant annet Google Maps: *24°11′14,96″N 87°36′36,67″Ø)
Serial

Serial er en amerikansk podkast i true crime-sjangeren fra 2014 der journalisten Sarah Koenig presenterer en kriminalhistorie fra virkeligheten over flere episoder. Podkasten, som er en spinoff av radioprogrammet This American Life, tar for seg en enkelt kriminalsak over mange episoder. 
Podkasten har siden den startet 3. oktober 2014, vært den mest populære på amerikansk iTunes. Den har også vært mest nedlastet i Australia, Canada, Tyskland og Storbritannia. Det ble den podkasten som raskest har blitt lastet fem millioner ganger på iTunes. Etter at sesong 3 var ferdig rapporterte produsentene av Serial at alle 32 episodene til sammen hadde blitt lastet ned over 420 millioner ganger.
I Norge har Asbjørn Slettemark gitt podkasten terningkast fem og kommentert den slik: «Dramaturgisk er Serial radiodokumentar i verdensklasse, men det som gjør serien til noe mer, er hvordan handlingen drives frem av undersøkende journalistikk.»
Serials suksess har inspirert flere sannkrim-podkaster siden, også flere i Norge.

Første sesong

Den første serien handler om hvorvidt Adnan Syed drepte Hae Min Lee i Baltimore i 1999. Syed ble i år 2000 dømt til livstid i fengsel for drapet.
Podkasten har blitt kritisert av familien til drapsofferet for å lage sensasjonsjournalistikk på grunnlag av det tragiske mordet.

Andre sesong

Andre sesong handlet om soldaten Bowe Bergdahl, som ble beskyldt for å deserterte fra de amerikanske styrkene i Afghanistan. Han ble holdt fanget i nesten fem år av Haqqani-nettverket. Andre sesong besto av 11 episoder.

Tredje sesong

I tredje sesong gikk Serial bort fra å handle om en enkelt sak. I stedet fulgte de livet i en rettsbygning i Cleveland, og gikk inn i saker over en eller to episoder. Slate kalte sesong 3 den beste hittil. Til sammen hadde sesongen 9 episoder.
Maralbexi

Maralbexi (uigursk: مارالبېشى ناھىيىسى / Maralbeşi Nahiyisi, Маралбеши наһийиси, kinesisk: 巴楚县; pinyin: Bāchǔ Xiàn) er et fylke i prefekturet Kashgar i den autonome region Xinjiang i Folkerepublikken Kina.
Befolkningen var på 357 417 innbyggere i 1999.

Kulturminner

Han- til tang-tidens Tokuzsara-funnsted (Tuokuzisalai yizhi, 托库孜萨来遗址) ble i 2001 oppført på Folkerepublikken Kinas liste over kulturminner.
Narek Ghukasyan

Idrettskarriere

Ghukasyan deltok i Det europeiske småstatsmesterskapet i friidrett 2016, der han kom på ellevteplass på 400 meter, og Armenia kom på sjuendeplass på medleystafetten.  
Han deltok på 400 meter under VM i friidrett 2017, og kom der på 49.-plass. 
Han representerer Armenia under VM i friidrett innendørs 2018.
Sustain

Sustain betegner varigheten av en tone etter at den er slått an. Dette er et parameter som ofte blir brukt for å beskrive kvaliteten på strengeinstrumenter, jo bedre sustain instrumentet har, desto bedre regner man med at instrumentet er.

Forklaring

Instrumenter med den korteste sustain er vanligvis trommer, et trommeslag begynner å svinne nesten med det samme. Instrumenter med lengst sustain vil ofte involvere luftgjennomstrømming, slik som blåseinstrumenter eller pipeorgel, som teoretisk har ubegrenset sustain.

Faktorer som påvirker sustain

Innen en instrumentfamilie blir sustain påvirket av mange faktorer. I gitarer påvirkes det av konstruksjonen av kroppen (hul eller solid), treslag benyttet i kroppen, plassering av strenger og måten å slå på disse.
I pianoer er det dempere som kan forkorte sustain-fasen i en tone. I de fleste synthesizere er det en tilsvarende funksjon. Sustain-pedalen er en elektronisk ekvivalent til et pianos dempepedal. Noen elektriske gitarer har egne systemer som kan brukes til å lage praktisk talt uendelig sustain.
Huanglong (Songpan)

Huanglong (kinesisk: 黃龍, pinyin: Huánglóng) er en kommune i et vakkert og historisk interessant område i fylket Songpan i det nordvestre Sichuan i Folkerepublikken Kina. Den ligger i søndre del av fjellkjeden Minshan, 150 km nordvest for provinshovedstaden Chengdu.
Området er kjent for sine fargesterke innsjøer dannet av kalkspatsavlagringer. Her lever også flere vernede dyrearter, blant annet kjempepandaer.
I 1992 ble Huanglong tilføyd på UNESCOs Verdensarvliste.
Tabaqat-i Nasiri

Tabaqat-i Nasiri, oppkalt etter Sultan Nasir-ud-Din, er en utdypende historie om den islamske verden som ble skrevet på persisk av Minhaj-i-Siraj Juzjani og som ble fullført i 1260. Verket består av 23 bind og ble skrevet i en stump rett frem stil. Jzjani brukte mange år på å skape dette bokverket, og sørget endog for referanser for hans informasjon. Selv om en stor del av verket omhandler Ghuridene, inneholder det også historien til forgjengerne i Ghana før Sebuktigin av Ghaznavidene tok makten. Da han skrev bokverket benyttet han seg av mange andre bøker som nå er gått tapt: Bøker av Al-Bayhaqi under Sebuktigins regjeringstid, Abu'l-Qasim Imadi's Ta'rikh-i mujadwal og mest sannsynlig Ibn Haisam's Qisas-i thani.
Tabaqat-i Nasiri skulle innlede en form for skriving av dynastisk historie i århundrer fremover.
Heptarthrius

Utseende

Heptarthrius er små (4-5 millimeter), brede, sylindriske, blanke bladbiller, brunrøde til svarte. De er korte og brede, butte foran og bak. Antennene er ganske tynne og middels lange. Pronotum er avrundet. Hodet er knapt synlig ovenfra. Beina, spesiel forbeina, er lange og kraftige.

Levevis

Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten er utbredt i Brasil og Venezuela.
American Suitcase

American Suitcase er et norsk band dannet i Trondheim i 1995. Bandet spiller gitarbasert poprock, og består av Egil Brækken (vokal og gitar), Anders Vinnogg (vokal og gitar), Håkon Møller (bass og vokal) og Alexander Lindbäck (trommer).
Bodø Tennisklubb

Bodø Tennisklubb (stiftet i 1918) er en norsk tennisklubb fra Bodø. Klubben er Bodøs eneste tennisklubb og den har omkring 310 medlemmer. 
Bodø tennisklubbs anlegg ligger på Stormyra. Det består av fire utebaner (hvorav tre er grusbaner og en har asfaltdekke) og en hall med to baner. Innebanene er hardcourt (plexipave). Hall og utebaner ligger side ved side. Grusbanene holdes åpne mellom mai og september.
E.D. Knutsen Maskin

E.D. Knutsen Maskin AS ble etablert i 1947 og er leverandør av byggekraner og tilbehør til salg og utleie. Selskapet har vært forhandler for Liebherr tårnkraner i over 60 år. E.D Knutsen har hovedsete på Kjeller utenfor Oslo, men dekker hele landet med egne servicefolk, og gjennom samarbeid med lokale serviceavdelinger.
Selskapet er miljøsertifisert i henhold til NS-EN ISO14001. E.D Knutsen Maskin AS er et heleid datterselskap av UCO Utleiecompagniet AS
Dønna barne- og ungdomsskole

Dønna barne- og ungdomsskole er den eneste offentlige skolen på Dønna.
Dønna barne- og ungdomsskole het tidligere «Midtbygda Sentral skole», da Stavseng skole var offentlig.
Hermann Goetz

Biografi

Goetz var elev fra Sterns konservatorium i Berlin, bl.a. under Hans von Bülow. 1863 ble han organist i Winterthur. En uhelbredelig tuberkulose tvang ham til å slutte i denne stillingen i 1870 og de siste årene av sitt liv drev Goetz kun med komposisjon.
Fylkesvei 2208

Fylkesvei 2208 går mellom Sølenstua og Engerdalssætra i Engerdal kommune. Veien er 11,8 km lang.
Frem til 2019 hadde veien betegnelsen Fylkesvei 653.
KulturHuset

KulturHuset er en konsertscene i Tromsø sentrum eid av Tromsø kommune og drevet som kommunalt foretak. Amfiscenen har kapasitet på 620 sitteplasser inkludert galleriene, og 1200 ståplasser ved konserter hvor setene fjernes. I tillegg har huset en to kjellerscener. «Lillescenen» har plass til 300. Scenen «Verkstedet» som tidligere var Hålogaland teaters snekkerverksted, malersal og smie brukes til mindre konserter. Inngangspartiet og garderobe, kalt «Forum», brukes også til utstillinger og arrangementer. Kafeen Sånn holder til i bygget og har inngang fra Grønnegata. 
Hovedscenen benyttes til kino under Tromsø Internasjonale Filmfestival. Kulturhuset var lokale og hovedscene for Hålogaland Teater fra 1984 til de fikk eget bygg sør for Framsenteret i 2005. KulturHuset ligger nær Torgallmenningen. 
Ved hovedinngangen fra torget står det en statue av Arthur Arntzen med Oluf på skulderen. 
Erik Smith-Meyer er daglig leder KulturHuset

Historie

Etter brannen i Tromsø sentrum i mai 1969 var det behov for nytt konsertlokale etter at Arbeiderforeningens lokaler var nedbrent. Året etter bybrannen bestemte Stortinget at Hålogaland Teater skulle etableres i Tromsø, og det skapte straks behov for tilfredsstillende teaterlokale. Ofte ble Fokus kino eller gymnastikksalen på Sommerlyst skole brukt til kulturarrangementer og hovedsalen der ble omtalt som aula. Tromsø Arbeiderforening stilte gratis tomt til disposisjon. Kommunestyret vedtok i 1976 å bygge et bygg for flere formål. Huset ble ferdig oppført i 1984 og åpnet 14. januar 1984 Byggekostnad var 57,5 millioner kroner (tilsvarer 132 millioner med prisstigning 1984-2012). Åpningsforestillingen var en teaterforestilling om Petter Dass, skrevet av Lars Berg.
Jozef-Ernest Van Roey

Bakgrunn

Jozef-Ernest van Roey var første av fem barn av Stanislas og Anna-Maria (født Bartholomeus) van Roey. Hans søsken var Bernadette, Louis, Véronique og Stephanie (som ble nonne).
Van Roey studerte under jesuittene i Vorselaar før han begynte på Sankt Josefs skole i Herentals i 1885. Deretter begunte han i 1892 på gutteseminaret i Mechelen. Fra 1894 til 1897 studerte han teologi ved presteseminaret i Mechelen.

Prest

Han ble presteviet av kardinal Pierre-Lambert Goossens den 18. september 1897.
Van Roey fortsatte så med studier ved Universitetet i Louvain, hvorfra han fikk doktorat i teologi med habilitasjon i 1903. Han underviste ved Collège Americaine fra 1901 til 1905, og ved Universitetet i Louvain fra 1905 til 1907. På denne tiden ble han venn med benediktineren Columba Marmion, som ble saligkåret i 2000. Den 19. mai 1907 ble han kanikk ved domkapittelet i Mechelen. Han var erkebispedømmets generalvikar fra 30. september 1907 til 1925, med rang av monsignore fra 2. april 1909.
Van Roey deltok i de såkalte Mechelensamtalene fra 1921 til 1926, en rekke økumeniske dialoger mellom katolske og anglikanske geistlige - dette var et initiativ av kardinal Désiré-Joseph Mercier.

Erkebiskop

Den 12. mars 1926 ble Van Roey utnevnt til erkebiskop av Mechelen, ogsåledes også primas av den belgiske kirke, av pave Pius XI. Han ble bispeviet den følgende 25. april av erkebiskop Clemente Micara.
Miocenidorcus

Utbredelse

Arten er kjent fra fossiler fra funnstedet Montagne d'Andance i Frankrike. Disse stammer fra Miocen-tiden og er mellom 8,7 og 5,3 millioner år gamle.
Chuy

Historie

Chuy ble grunnlagt i 1826.

Kommune

Byens ordfører (alcaldesa) er Mary Urse.

Transport

Ruta 9 forbinder Chuy med Canelones, Punta del Diablo og Rocha.
 Ruta 19 forbinder Chuy med Villa del Carmen i sentral Uruguay.
Primera División 1943–1944

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Bernie Worrell

Karriere

Worrell lærte å spille piano tre år gammel og han komponerte større verker allerede i barneåra. Han har utdanning fra The Juilliard School og fra New England Conservatory of Music. På college spilte han blant annet med soulgruppa Chubby & The Turnpikes (seinere Tavares). Han traff så George Clinton, som var leder av doo-wop-gruppa The Parliaments, og han blei med på etableringa av Parliament-Funkadelic. Worrell spilte piano, keyboard og orgel, og han komponerte og arrangerte ei rekke av hitlåtene til kollektivet.  I 1978 spilte de inn albumet All the Woo in the World under Worrells navn. 
Worrells bruk av synthesizer (minimoog) omtales som innovativt og svært sentralt i utviklinga av funken.
Etter at Parliament-Funkadelic slutta med turnevirksomhet tidlig på 1980-tallet, deltok Worrell i flere bandprosjekter og gav ut en del soloalbum. En periode opptrådte og spilte han inn plater med Talking Heads i en «storband»-versjon av bandet. 
Han har seinere spilt blant annet med Deee-Lite, Paul Haig, Matthew Sweet og The Pretenders, såvel som Mos Def (Black Jack Johnson Band) og Les Claypool (Colonel Claypool's Bucket of Bernie Brains). Han opptrer også med gruppa Bernie Worrell and the Woo Warriors og er tidvis «special guest» i konserter med George Clintons P-Funk All-Stars. I 1993 spilte han i The CBS Orchestra, husbandet til The Late Show with David Letterman.
Norsk Ståldag

Norsk Ståldag er en årlig dagskonferanse, arrangert av Norsk Forening for Stålkonstruksjoner (NFS) i samarbeid med Tekna, Norsk Stålforbund og Standard Norge. NFS ble stiftet i 1986, og i 1989 ble den første Norsk Ståldag arrangert. Konferansen holdes i Oslo, og målgruppen er fagfolk som arbeider innen bygg og anlegg: byggherrer, utbyggere, arkitekter, ingeniører, entreprenører og leverandører.
Prisene Norsk Stålkonstruksjonspris og Norske Arkitektstudenters Stålkonstruksjonspris deles ut under Norsk Ståldag.
Besim Šerbečić

Rosenborg

23. januar 2018 skrev han under en fireårskontrakt med Rosenborg.
19. april 2018 fikk han sin offisielle A-lagsdebut for Rosenborg mot Trygg/Lade i 1. runde i cupen.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
21. mai 2018 fikk han sin Eliteserie-debut for Rosenborg mot Haugesund.
16. august 2018 scoret han sitt første offisielle mål for Rosenborg mot irske Cork.
I sesongen 2018 var han med å vinne Eliteserien og Cupen.

FK Sarajevo

4. juli 2019 ble han lånt ut til den bosniske klubben FK Sarajevo frem til 30. juni 2020.
Dübs and Company

Dübs & Co. var en britisk lokomotivfabrikk, som lå i Glasgow, Skottland. Fabrikken ble startet av Henry Dübs i 1863, og ble i 1903 en del av North British Locomotive Company.
Máel Petair av Mearns

Máel Petair av Mearns er den eneste kjente mormaer av Mearns. Hans navn betyr «den tornrakede av (Sankt) Peter».
En kilde forteller at Máel Petair var sønn av en Máel Coluim, men sier ellers ikke noe mer. Andre kilder forteller at hans far var en mann ved navn «Loren», og at faktisk han var mormaer av Mar. Navnet Máel Petair dukker opp i mange kilder ettersom han var den som i 1094 drepte kong Donnchad II (Duncan II av Skottland). Det gir hentydning om at han var en alliert av Domnall Bán (Donald III av Skottland).
Beowulfbreen

Beowulfbreen er en liten isbre som ligger mellom Mimebreen og toppen av Rhonebreen i Asgard Range i Victoria Land i Antarktis. Den ble navngitt i 1983 av New Zealand Antarctic Place-Names Committee i forbindelse med plasseringen nær Mount Beowulf som ligger ved enden av denne breen.
Université Caraïbe

Université Caraïbe er et universitet i Port-au-Prince i Haiti. Det ble grunnlagt i 1988 og er organisert i seks fakulteter (2010).
Trondheim Thereminorkester

Avbrekk og utgivelse

Etter en lang periode med lite aktivitet på slutten av 2008, samlet Trondheim Thereminorkester seg i studio to dager i april 2009, men uten Gjerpe. Disse opptakene ble liggende ubrukt. Etter dette, da både Gjerpe og Holter hadde forlatt Trondheim, ble orkesteret inaktivt. Melhus har riktignok vært involvert i thereminrelaterte aktiviteter siden. I 2016 valgte Holter å samle, mastre og utgi ensemblets liveopptak fra tiden 2007 til 2008. Disse er planlagt utgitt på Holters eget label Eonel Sound i mai 2016.
Frodeåstunnelen

Byggingen

Utsprengningen av Frodeåstunnelen startet i oktober 2004 og gjennomslaget kom 9. mars 2006. Den ble også forlenget med miljøtunneler i hver ende, under Vestfoldbanen, lokale veier og sykkelstier. Arbeidet ble utført av entreprenøren Mesta. Fjellet besto av rombeporfyr, og det ble sprengt ut omtrent 350 000 kubikkmeter stein. 
Tunnelen kostet 870 millioner kroner (andre kilder hevder at hele anlegget kostet over 1 milliard kroner) og ble bygd som en del av Veipakke Tønsberg fase 1.
Hans Hyldbakk

Heder

Hans Hyldbakk ble hedret med flere ærespriser, bl.a. fylkeskulturprisen i Møre og Romsdal i 1973 og Kongens fortjenstmedalje i gull i 1994. Utenfor kommunehuset på Skei i Surnadal står det en bronsebyste av Hyldbakk, laget av Tore Bjørn Skjølsvik i 1979.
Som pensjonist sparte Hyldbakk opp en sum på nesten en million kroner. Disse pengene og alt han eide (inkludert hjemmet på Kleiva og opphavsretter) ga han til Surnadal kommune. Hyldbakk-huset på Kleiva er nå midtpunktet for Vårsøghelga hver pinse. Kommunen deler hvert år ut Kleivaprisen og tilskudd fra Kleivafondet, der pengene skal gå til å «fremje kulturelle og lokalhistoriske føremål, unnateke stjerneidrett og fotball».

Annet

Hans Hyldbakk ble offer for «leksikografisk mord» av Norsk Allkunnebok, der det står skrevet i sjette bind at han døde i 1947. Utenom Norsk Allkunnebok levde han videre i beste velgående i over et halvt århundre.